Beautiful Ghosts

"Beautiful Ghosts" (בעברית: "רוּחוֹת רְפָאִים יְפֵהפִיּוֹת") המוכר גם בשם "Beautiful Ghosts (From the Motion Picture Cats)" הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך פסקול הסרט "קאטס", שעלה לאקרנים בשנת 2019 ובו גילמה את בומבלורינה. השיר נכתב על ידי סוויפט ואנדרו לויד ובר והופק על ידי גרג ולס, לויד ובר והבמאי של "קאטס", טום הופר. השיר יצא לאור ב-14 ביוני 2019, על ידי חברת התקליטים פולידור רקורדס כסינגל השיווקי הראשון מתוך הפסקול. השיר מבוצע בסרט על ידי הדמות הראשית ויקטוריה, שגולמה על ידי פרנצ'סקה הייוורד. קטע באורך 30 שניות מהשיר בוצע על ידי ג'ודי דנץ' שגילמה את סבתא דברימימוס. גרסתה של סוויפט מופיעה בכתוביות הסיום. עם יציאתו, ספג השיר ביקורות חיוביות מטעם מבקרי המוזיקה. הוא קיבל מועמדות בטקס פרסי גלובוס הזהב ה-77 בקטגוריית "השיר המקורי הטוב ביותר" ומועמדת בטקס פרסי גראמי ה-63 בקטגוריית "השיר הטוב ביותר שנכתב למדיה חזותית". (סוויפט הועמדה בקטגוריה זו בעבר עם שיריה: "Safe & Sound" משנת 2011 ו-"I Don't Wanna Live Forever"‏ משנת 2016) בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט. בדצמבר 2018, ניגן לויד ובר עבור סוויפט על פסנתר מנגינה חדשה שחיבר, וביקש ממנה לחבר למנגינה מילים שיתאימו לדמותה של החתולה ויקטוריה בסרט. לויד ובר טען כי את מרבית השיר כתבו ב"אחר צהריים אחד". סוויפט תיארה את השיר ככזה: "השיר "Beautiful Ghosts" מבוצע על ידי דמות עם קול צעיר, בתחילת דרכה כשהיא תוהה לעצמה האם תזכה לימי תהילה במהלך החיים שלה. היא רואה שכולם מסביבה זוכים לכך, והיא כמהה לכך גם כן. בנוסף לכך, שם השיר נגזר מהמשמעות שלו". השיר הופץ בפלטפורמות הדיגיטליות וברשתות הזרמות המוזיקה ב-15 בנובמבר 2019, חודש לפני עלייתו של הסרט לאקרנים. אורכו של השיר הוא ארבע דקות ועשרים ואחת שניות. הוא נכתב בסולם מי, תוך שהמודולציה שלו משתנה למי מינור. הטווח הקולי של סוויפט נע בין סול#‏5 לדו#‏5. יש לו קצב של 60 פעימות לדקה. המשקל שלו משתנה ככל שהוא ממשיך. תחילה, הולחן השיר על ידי לויד ובר בפורמט אקוסטי מבלי שנכתבו לו מילים. במהלך החזרות בדצמבר 2018 באולפן שלו בלונדון, הוא סיים להלחין אותו מול סוויפט, תוך שהיא באותו הזמן כתבה את המילים שלו. הוא הצהיר כי: ”כתבנו 90 אחוזים מתוכו באחר צהריים אחד”. הוא טען כי שיתוף הפעולה עם סוויפט היה "משמח" ותיאר אותו כ"אחד משיתופי הפעולה המשובחים ביותר שעשה במהלך הקריירה בת 50 השנים שלו". בהמשך, תיאר לויד ובר את מילותיה של סוויפט כ"מבריקות", וטען שהביצוע שלה "אמוציונלי" ו"בין הטובים ביותר שהוא שמע". טום הופר, במאי הסרט ומפיק את השיר, החמיא ל"יופי יוצא הדופן של מילותיה של סוויפט" ושיבח אותה על "הבנתה העמוקה של מה שאנחנו מנסים לעשות עם הסרט". סוויפט הצהירה כי יצירת השיר הייתה "אחת החוויות הכי יצירתיות, מהנות ומספקות שחוויתי בחיי". השיר ספג ביקורות חיוביות מטעם מבקרי המוזיקה, ששיבחו את הביצועים הקוליים של סוויפט. דרלין אדרוג'ו וג'ואל גולדשטיין מפיפל תיארו אותו כשיר "מצמרר ויפה", תוך שכינו את המלודיה שלו כ"מלודיה רדופה, אשר מדברת על תחושת געגוע ועל זיכרונות טובים מן העבר". בנוסף לכך, שיבחו השניים את שירתה של סוויפט ותיארו אותה כ"מרשימה ביחס ליכולות שלה בסוגת הקאנטרי-פופ, המאפיינת את שאר שיריה". רון דיקר מפינגטון פוסט, החמיא לשירה של סוויפט, והתייחס לשיר כ"מדהים להפליא" ו"קטע מוחלט שסוחט מחיאות כפיים". ג'סיקה בולאנוס מ-Elite Daily סברה כי השיר הוא "לא פחות משלמות" וקבעה כי המילים שלו "נוטפות תשוקה". כריס וילמן מווראייטי כתב שהשיר הוא מעין חזרה ל"תקופת הנעורים" בקולה של סוויפט, האופייני ל"ימי ה-Fearless שלה". בריטני ספנוס וריאן רידס מרולינג סטון תיארו את השיר כ"קולנועי" ו"עגום". הם סברו כי הוא "נבנה בצורה טובה, עד לשיא בו קולה של סוויפט בשאגה מלאה". מדליין רוט מ-MTV שיבחה את הביצועים הקוליים של סוויפט ותייגה את התו הגבוה האחרון בשיר כ"עוצמתי יותר מכל מה ששמענו מטיילור סוויפט בעת האחרונה". קרוליין דרוק מ-Uproxx כתבה שהשיר עוסק ב"תחושה מלנכולית שמגיעה עם הזיכרונות הישנים" והעריכה את סוויפט על כך שהיא משוויצה ביכולות הקוליות שלה. כמו כן, ברולינג סטון הוא דורג במקום ה-216 ברשימת "כל 229 השירים של טיילור סוויפט, לפי דירוג". מבקרים אחרים הפנו כלפי השיר ביקורות פחות טובות. אדם פלדמן מטיים אאוט כתב כי מדובר בשיר "נוראי" ואמר כי "מילותיו נדושות ולא מקוריות". ג'וני אולקסינסקי מניו יורק פוסט כינה את השיר כ"העתק משעמם של 'Memory' מאת אנדרו לויד ובר" והוסיף כי מדובר ב"ניסיון נואש להישמע פשוט וחברותי". לאה מרילה תומאס מקוסמופוליטן שיבחה את הפזמון האחרון, אך תיארה את השיר כ"מעט מטורף" ואמרה כי כל מי שיאזין לו לראשונה, צריך להנמיך את הציפיות שלו. מבקרים שונים מטעם Vulture מתחו ביקורת על השיר ותיארו את מילותיו כ"שטותיות" ו"נדושות". מגזין גלאמור ציין את עשרת השירים הטובים ביותר והגרועים ביותר של טיילור סוויפט, והכליל את כל השירים שיצאו מתוך הפסקול של הסרט "קאטס" כגרועים ביותר, וטענו "היינו בהלם כשאפילו טיילור לא הצליחה לגרום לנו ליהנות מהסרט הזה. זה באמת היה נורא כמו שכולם אמרו – והשירים שלה 'Beautiful Ghosts' ו-'Macavity' היו רחוקים מלהיות מושלמים". השיר קיבל מועמדות מטעם איגוד העיתונאים הזרים בהוליווד בקטגוריית "השיר המקורי הטוב ביותר", בטקס פרסי גלובוס הזהב ה-77 והיה למועמדות השלישית של סוויפט בקטגוריה זו. ב-15 בנובמבר 2019 פורסם ביוטיוב קליפ המילים הרשמי של "Beautiful Ghosts". הוא זכה להצלחה כאשר צבר למעלה מ-6 מיליון צפיות. השיר היה מועמד בקטגוריית "השיר המקורי הטוב ביותר" בטקס פרסי גלובוס הזהב ה-77, והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" ‏(2013) ו-"Sweeter than Fiction" ‏(2014). בטקס פרסי גראמי ה-63, הוא הועמד בקטגוריית "השיר הטוב ביותר שנכתב למדיה חזותית", והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" ‏(2011) ו-"I Don't Wanna Live Forever" ‏(2016). כל הקרדיטים שלהלן לקוחים מטיידל. מידע על היצירה "Beautiful Ghosts" באתר מיוזיק בריינז מידע על הסינגל "Beautiful Ghosts" באתר מיוזיק בריינז סרטון השיר "Beautiful Ghosts" באתר יוטיוב Cats, 2019-12-19, נבדק ב-2021-01-22 Jon Burlingame, Taylor Swift and Andrew Lloyd Webber Have Co-Written a New Song for ‘Cats’, Variety, ‏2019-10-24 (באנגלית) Andrew Lloyd Webber Talks Working With Taylor Swift on New 'Cats' Song, The Hollywood Reporter, ‏2019-10-24 (באנגלית) Taylor Swift, GRAMMY.com, ‏2020-12-15 (באנגלית) Andrew Gans, Andrew Lloyd Webber Pens New Song for Possible Cats Film, Playbill, ‏Fri Jan 05 09:49:49 EST 2018 (באנגלית) Ethan Vlessing, Andrew Lloyd Webber Talks Working With Taylor Swift on New 'Cats' Song, The Hollywood Reporter, ‏24 באוקטובר 2019 (באנגלית) The Importance of 'Cats,' in Taylor Swift's Own Words, Billboard (באנגלית) Taylor Swift Releases 'Beautiful Ghosts,' Co-Written With Andrew Lloyd Webber for 'Cats' Film, Billboard (באנגלית) Swift Taylor, Webber, Andrew Lloyd, Swift Taylor, Beautiful Ghosts, Musicnotes.com, ‏2019-11-15 Jon Burlingame, Jon Burlingame, Taylor Swift and Andrew Lloyd Webber Have Co-Written a New Song for ‘Cats’, Variety, ‏2019-10-24 (באנגלית אמריקאית) The Importance of 'Cats,' in Taylor Swift's Own Words, Billboard (באנגלית) Lloyd Webber, Andrew [@OfficialALW (November 18, 2019). "Thrilled at the reaction to "Beautiful Ghosts". This collaboration with @taylorswift13 has been a joy, one of the finest of my 50-year career"] Lloyd Webber, Andrew @OfficialALW (December 1, 2019). "Taylor's lyric for Beautiful Ghosts is brilliant and her emotional performance of our song must be among the very best I've ever had" Taylor Swift Shows Off Her Impressive Vocals in New Song 'Beautiful Ghosts' from Cats Musical Film, PEOPLE.com (באנגלית) Taylor Swift - "Beautiful Ghosts" Twitter Darlene Aderoju and Joelle Goldstein, Taylor Swift Shows Off Her Impressive Vocals in New Song 'Beautiful Ghosts' from Cats Musical Film, PEOPLE.com, ‏15 בנובמבר 2019 (באנגלית) Ron Dicker, Taylor Swift's New Song For 'Cats' Is An Absolute Showstopper, HuffPost, ‏2019-11-15 (באנגלית) Jessica Vacco-Bolaños, Taylor's "Beautiful Ghosts" Lyrics Will Make You So Emotional, So Get Your Tissues, Elite Daily (באנגלית) Jessica Vacco-Bolaños, Taylor's English Accent In Her New Song For 'Cats' Is All You Need To Hear Today, Elite Daily (באנגלית) Chris Willman, Chris Willman, Taylor Swift Releases ‘Beautiful Ghosts,’ Her Andrew Lloyd Webber Collaboration for ‘Cats’, Variety, ‏2019-11-15 (באנגלית אמריקאית) Brittany Spanos,Ryan Reed, Brittany Spanos, Ryan Reed, Hear Taylor Swift's New 'Cats' Soundtrack Song 'Beautiful Ghosts', Rolling Stone, ‏2019-11-15 (באנגלית אמריקאית) Madeline Roth, Taylor Swift Drops Her Pitch-Purrfect Cats Ballad 'Beautiful Ghosts', MTV News (באנגלית) All The Best New Pop Music From This Week, UPROXX, ‏2019-11-19 (באנגלית אמריקאית) Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Adam Feldman, The Taylor Swift song from Cats has dropped and it's terrible, Time Out New York (באנגלית אמריקאית) Johnny Oleksinski, Taylor Swift’s ‘Beautiful Ghosts’ is a boring ‘Memory’ copycat, New York Post, ‏2019-11-15 (באנגלית אמריקאית) Leah Marilla Thomas, Taylor Swift’s ‘Cats’ Song Is Here and There’s Sooo Much to Unpack, Cosmopolitan, ‏2020-01-05 (באנגלית אמריקאית) Vulture Staff, Let Us Gather to Discuss Taylor Swift and Andrew Lloyd Webber’s Cats Song, Vulture, ‏2019-12-09 (באנגלית אמריקאית) Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית) Patrick Hipes, Patrick Hipes, Golden Globes Nominations: ‘Marriage Story’, Netflix, ‘Once Upon A Time In Hollywood’ Lead Way In Film – Full List Of Nominations, Deadline, ‏2019-12-09 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Taylor Swift - Beautiful Ghosts (From The Motion Picture "Cats" / Lyric Video) Nominations for the 77th Golden Globes Have Been Announced, www.goldenglobes.com (באנגלית) Huading Award (2020), IMDb 2021 GRAMMYs: Complete Nominees List, GRAMMY.com, ‏2020-11-24 (באנגלית) Try the TIDAL Web Player, listen.tidal.com (באנגלית) Beautiful Ghosts (From the Motion Picture "Cats") - Single by Taylor Swift (באנגלית אמריקאית), נבדק ב-2021-01-23 BBC - Radio 2 New Music Playlist, web.archive.org, ‏2019-11-28